|  |  |
| --- | --- |
|  | **Rēzeknes novada dome**  Reģ.Nr.90009112679  Atbrīvošanas aleja 95A, Rēzekne, LV – 4601,  Tel. 646 22238; 646 22231, Fax. 646 25935,  e–pasts: [info@rezeknesnovads.lv](mailto:info@rezeknesnovads.lv)  Informācija internetā: <http://www.rezeknesnovads.lv> |

**APSTIPRINĀTI**

Rēzeknes novada domes

2020.gada 19.marta sēdē

(protokols Nr.8, 7.§, 4.punkts)

**Rēzeknes novada pašvaldības nekustamā īpašuma Rēzeknes novada Stoļerovas pagastā**

**ar kadastra Nr.7892 002 0269**

**IZSOLES NOTEIKUMI**

1. **Vispārīgie noteikumi**
   1. Šie noteikumi paredz kārtību, kādā organizējama pašvaldības nekustamā īpašuma **“Jumītis”** ar kadastra Nr.7892 002 0269 atsavināšanas procedūra, pārdodot mutiskā izsolē. Izsoli organizē atbilstoši “Publiskas personas mantas atsavināšanas likumam”, kas reglamentē jautājumus, kuri nav noteikti šajos noteikumos un Rēzeknes novada domes 2020.gada 19.marta lēmumā.
   2. Izsoli organizē un vada Rēzeknes novada domes izveidotā izsoles komisija.
   3. Izsole notiek Skolas iela 1, Stoļerova, Stoļerovas pagasts, Rēzeknes novads, Stoļerovas pagasta pārvaldes telpās **2020.gada 30.aprīlī plkst. 1300.**
   4. Izsoles veids – mutiska izsole ar augšupejošu soli.
   5. Nekustamā īpašuma nosacītā cena – **EUR 2 227,00**  ( divi tūkstoši divi simti divdesmit septiņi euro, 00 centi),kas ir arī izsoles sākumcena.Visa nosolītā nekustamā īpašuma cena tiek samaksāta *euro*.
   6. Izsoles solis – EUR 20,00 (divdesmit euro, 00 centi ).
   7. Nodrošinājuma nauda – 10 %no nekustamā īpašuma nosacītās cenas, t.i. EUR 222,70 (divi simti divdesmit divi *euro*, 70 centi), Rēzeknes novada pašvaldības iestāde “Kaunatas pagastu apvienība” struktūrvienība “Stoļerovas pagasta pārvalde” Reģ. Nr.40900027411, AS SWEDBANK norēķinu kontā Nr. LV47HABA0551046070776, kods HABALV22. Nodrošinājums uzskatāms par iesniegtu, ja attiecīgā naudas summa ir ieskaitīta norādītajā bankas kontā.
   8. Reģistrācijas maksa **–** EUR 15,00(piecpadsmit *euro*, 00 centi), kas jāieskaita Rēzeknes novada pašvaldības iestāde “Kaunatas pagastu apvienība” struktūrvienība “Stoļerovas pagasta pārvalde” Reģ.Nr.40900027411, AS SWEDBANK norēķinu kontā Nr.LV77HABA0551046070721 kods HABALV22.
   9. Sludinājumi par nekustamā īpašuma izsoli publicējami laikrakstā „Latvijas Vēstnesis” laikrakstā „Rēzeknes Vēstis ” un Rēzeknes novada pašvaldības mājas lapā. Paziņojums par izsoli izliekams Stoļerovas pagasta pārvaldes telpās.
   10. Ar izsoles noteikumiem var iepazīties un saņemt Stoļerovas pagasta pārvaldē pie lietvedes Skolas iela 1, Stoļerova, Stoļerovas pagasts, Rēzeknes novads, Stoļerovas pagasta pārvaldes telpās darba dienās no plkst. 8.00 līdz plkst.12.00 un no plkst.12.30 līdz 16.00, līdz 2020.gada 29.aprīlim. Ar izsoles noteikumiem var iepazīties arī elektroniski Rēzeknes novada pašvaldības mājas lapā [www.rezeknesnovads.lv](http://www.rezeknesnovads.lv).

1.10.Izsoles rezultātus apstiprina Rēzeknes novada dome.

1. **Nekustamā īpašuma raksturojums**
   1. Nekustamais īpašums **“Jumītis”** atrodas Rēzeknes novada Stoļerovas pagastā ar kadastra Nr.7892 002 0269, kas sastāv no zemes vienības ar kadastra apzīmējumu 7892 002 0269 platība 0,8582 ha.
   2. Nekustamais īpašums ir reģistrēts Rēzeknes zemesgrāmatu nodaļā, Stoļerovas pagasta zemesgrāmatas nodalījuma Nr.100000591676 ar Rēzeknes zemesgrāmatu nodaļas tiesneses Vijas Pužules 2019.gada 6.augusta lēmumu (žurnāla Nr.300004931458) uz Rēzeknes novada pašvaldības, nodokļu maksātāja reģistrācijas Nr.90009112679, vārda.
   3. Nekustamajam īpašumam “Jumītis”, kas atrodas Rēzeknes novada Stoļerovas pagastā ar kadastra Nr.7892 002 0269, ir **noteikts apgrūtinājums**, nomas tiesība uz nekustamo īpašumu ar kadastra apzīmējumu Nr.7892 002 0269. Nomas termiņš: līdz 15.02.2022.gadam noteikts ar Rēzeknes zemesgrāmatu tiesas tiesneses Elīnas Volikas 2020.gada 20.februāra lēmumu (žurnāla Nr.300005076496).
   4. Nekustamo īpašumu var apskatīt darba dienās līdz2020.gada 29.aprīlim, iepriekš zvanot pa tālruni 29423522.
2. **Izsoles priekšnoteikumi**
   1. Izsoles dalībnieku reģistrācija tiek uzsākta pēc sludinājuma publikācijas laikrakstā „Latvijas Vēstnesis”.
   2. Par izsoles dalībnieku var kļūt jebkura fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem var iegūt īpašumā nekustamo īpašumu un ir izpildījuši šajos noteikumos noteiktos priekšnoteikumus noteiktajā termiņā.
   3. Izsoles dalībniekus reģistrē Stoļerovas pagasta pārvaldē – Skolas iela 1, Stoļerova, Stoļerovas pagasts, Rēzeknes novads līdz 2020.gada 29.aprīlim plkst.16.00. Reģistrācijas laiks - darba dienās no plkst. 8.00 līdz plkst.12.00 un no plkst.12.30 līdz 16.00.
   4. Personām, kuras vēlas reģistrēties, jāiesniedz šādi dokumenti:
      1. fiziskai personai, uzrādot pasi:

3.4.1.1. Stoļerovas pagasta pārvaldei adresēts pieteikums par piedalīšanos izsolē ar apliecinājumu pirkt nekustamo īpašumu saskaņā ar izsoles noteikumiem;

3.4.1.2. fiziskās personas ziņas par konta numuru un banku;

3.4.1.3. dzīvesvietas deklarēšanas izziņas kopija,

3.4.1.4. bankas dokuments par nodrošinājuma naudas samaksu un bankas dokuments par reģistrācijas naudas samaksu

* + 1. juridiskai personai:
       1. Stoļerovas pagasta pārvaldei adresēts pieteikums par piedalīšanos izsolē ar apliecinājumu pirkt nekustamo īpašumu saskaņā ar izsoles noteikumiem;
       2. spēkā esošu statūtu kopija;
       3. reģistrācijas apliecības kopija;
       4. juridiskas personas lēmums par nekustamā īpašuma iegādi;
       5. bankas uzziņa par norēķinu kontu;
       6. Valsts ieņēmumu dienesta izziņa (oriģināls) par to, ka juridiskā persona ir samaksājusi visus normatīvajos aktos paredzētos nodokļus, nodevas un valsts obligātās apdrošināšanas maksājumus;
       7. ārvalstu juridiskai personai jāiesniedz tās apkalpojošās Latvijas un ārvalsts bankas izziņa par finanšu resursu pieejamību;
       8. bankas dokuments par nodrošinājuma naudas samaksu un bankas dokuments par reģistrācijas naudas samaksu.

Dokumentu kopijām ir jābūt notariāli vai juridiskās personas vadītāja apliecinātām.

* 1. Ja persona ir izpildījusi šo noteikumu 3.4.punkta un tā apakšpunktu prasības, tā tiek reģistrēta izsoles dalībnieku reģistrācijas lapā, kurā norāda: dalībnieka kārtas numuru; fiziskai personai – vārdu, uzvārdu, personas kodu, dzīvesvietas adresi, juridiskai personai – nosaukumu, reģistrācijas numuru, juridisko adresi, atzīmi par šo noteikumu 3.4.punkta apakšpunktos iesniegtajiem dokumentiem (Pielikums Nr.1). Reģistrētajam izsoles dalībniekam izsniedz reģistrācijas apliecību (Pielikums Nr.2).
  2. Izsoles dalībnieks netiek reģistrēts, ja:
     1. nav iesniedzis visus šo noteikumu 3.4.punkta apakšpunktos noteiktos dokumentus;
     2. vēl nav iestājies vai jau beidzies reģistrācijas termiņš.
  3. Izsoles komisija sastāda to personu sarakstu, kuras ir izpildījušas izsoles priekšnoteikumus (Pielikums Nr.3).
  4. Izsoles komisija nav tiesīga līdz izsoles sākumam iepazīstināt fiziskās personas un juridiskās personas ar ziņām par izsoles dalībniekiem.

1. **Izsoles norise**
   1. Izsoles gaita tiek protokolēta. Izsoles protokolā atspoguļo visas komisijas priekšsēdētāja un izsoles dalībnieku darbības izsoles gaitā. Protokolu paraksta visi komisijas locekļi (Pielikums Nr.4).
   2. Izsole var notikt arī tad, ja reģistrējies un uz izsoli ir ieradies tikai viens dalībnieks un nekustamā īpašuma nosacītā cena tiek pārsolīta vismaz par vienu soli.
   3. Ja noteiktajā laikā ir reģistrējušies vairāk par 1 (vienu) dalībnieku un uz izsoli ierodas tikai 1 (viens) dalībnieks, izsoles vadītājs paziņo par izsoles uzsākšanu.
   4. Dalībniekiem, kuri nav ieradušies uz izsoli, tiek atmaksāta nodrošinājuma nauda, bet reģistrācijas nauda netiek atmaksāta.
   5. Ja izsole nenotiek, reģistrētajam dalībniekam ir tiesības pieprasīt iemaksāto nodrošinājuma naudu.
   6. Ja dalībnieks nepieprasa iemaksāto summu, viņam ir tiesības saņemt jaunu reģistrācijas apliecību un piedalīties atkārtotā izsolē bez šo noteikumu 3.4.punkta apakšpunktos minēto dokumentu uzrādīšanas un iesniegšanas.
   7. Ja izsoles dalībnieks neierodas uz atkārtotās izsoles pārreģistrāciju, viņš zaudē tiesības piedalīties šajā izsolē, un viņam tiek atmaksāta nodrošinājuma nauda.
   8. Izsoles dalībnieks pie ieejas izsoles telpā uzrāda reģistrācijas apliecību, uz kuras pamata viņiem izsniedz kartīti ar numuru, kas atbilst reģistrācijas lapā un reģistrācijas apliecībā ierakstītajam kārtas numuram.
   9. Izsoles dalībnieki pirms izsoles sākšanas paraksta izsoles noteikumus.
   10. Izsoli vada izsoles komisijas priekšsēdētājs vai kāds no izsoles komisijas locekļiem.
   11. Izsolē starp izsoles dalībniekiem aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu.
   12. Komisijas priekšsēdētājs, atklājot izsoli, iepazīstina ar komisijas sastāvu un pārliecinās par izsoles dalībnieku ierašanos saskaņā ar dalībnieku reģistrācijas sarakstu.
   13. Izsoles dalībnieku sarakstā ieraksta katra dalībnieka vārdu, uzvārdu vai nosaukumu, kā arī pārstāvju, pilnvarotās personas vārdu un uzvārdu. Pilnvarotajai personai jāiesniedz pilnvara, pārstāvim jāuzrāda dokuments, kas apliecina tā pārstāvības tiesības.
   14. Komisijas priekšsēdētājs īsi raksturo pārdodamo nekustamo īpašumu, paziņo nosacīto (sākotnējo) cenu, kā arī izsoles soli – summu par kādu nosacītā (sākotnējā) cena tiek paaugstināta ar katru nākamo solījumu.
   15. Izsoles dalībnieks izsoles gaitā var nosaukt lielāku pārdodamā nekustamā īpašuma cenu, kuras solis nav lielāks par 10% no nosacītās cenas, t.i., par EUR 222,70 (divi simti divdesmit divi euro, 70 centi).
   16. Pēc komisijas priekšsēdētāja ziņojuma sākas solīšanas process.
   17. Komisijas priekšsēdētājs nosauc izsolāmā nekustamā īpašuma sākotnējo cenu un jautā: “Kas sola vairāk?”
   18. Izsoles dalībnieki solīšanas procesā paceļ savu reģistrācijas kartīti ar numuru. Komisijas priekšsēdētājs paziņo solītāja reģistrācijas numuru un piedāvāto cenu. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā (trešā) piesitiena, nekustamais īpašums ir pārdots personai, kas solījusi pēdējo augstāko cenu. Dalībnieka reģistrācijas numurs un solītā cena tiek ierakstīta protokolā.
   19. Procesa gaitā, atsakoties no turpmākās solīšanas, katrs nekustamā īpašuma izsoles dalībnieks apstiprina ar parakstu izsoles protokolā savu pēdējo nosolīto cenu.
   20. Dalībnieks, kas piedāvājis visaugstāko cenu, pēc nosolīšanas nekavējoties uzrāda izsoles komisijai savu reģistrācijas apliecību un ar savu parakstu protokolā apliecina tajā norādītās cenas atbilstību nosolītajai cenai.
   21. Izsoles dalībnieks, kurš nekustamo īpašumu nosolījis, bet nevar komisijai uzrādīt reģistrācijas apliecību un neparakstās protokolā, tādējādi ir atteicies no nosolītā nekustamā īpašuma. Pēc komisijas lēmuma viņš tiek svītrots no dalībnieku saraksta un viņam netiek atmaksāta nodrošinājuma nauda. Ja pēc tam izsolē ir palikuši vismaz divi dalībnieki, tiek izdarīts attiecīgs ieraksts protokolā, un izsole nekavējoties tiek atkārtota. Ja palicis tikai viens dalībnieks, komisija rīkojas atbilstoši šo noteikumu 4.2.punktam.
   22. Pēc visu protokola eksemplāru parakstīšanas dalībnieks, kas nosolījis nekustamo īpašumu, saņem izziņu par izsolē iegūto nekustamo īpašumu. Izziņā norādīta nosolītā nekustamā īpašuma cena un samaksas kārtība (Pielikums Nr.5).
   23. Izsoles dalībniekiem, kuri nav nosolījuši nekustamo īpašumu, atmaksā nodrošinājuma naudu 30 (trīsdesmit) dienu laikā.
2. **Samaksas kārtība**
   1. Nosolītājam sava piedāvātā augstākā summa, atrēķinot iemaksāto nodrošinājuma naudu, jāsamaksā par nosolīto nekustamo īpašumu līdz 2020.gada 11.maijam ar pārskaitījumu, izziņā norēķinam par izsolē iegūto nekustamo īpašumu norādītajā norēķinu kontā.
   2. Ja nosolītājs līdz 2020.gada 11.maijam nav samaksājis nosolīto summu, komisijai ir tiesības piedāvāt pirkt nekustamo īpašumu izsoles dalībniekam, kurš nosolītāja, piedāvājis nākamo augstāko cenu. Šādam izsoles dalībniekam ir tiesības 7 (septiņu) dienu laikā no piedāvājuma saņemšanas dienas paziņot komisijai par nekustamā īpašuma pirkšanu par paša nosolīto augstāko cenu. Ja izsoles dalībnieks nesniedz atbildi noteiktajā termiņā, tiek uzskatīts, ka viņš ir noraidījis komisijas piedāvājumu. Ja izsoles dalībnieks piekrīt komisijas piedāvājumam, nosolītā summa, saskaņā ar izziņu norēķinam, par izsolē iegūto nekustamo īpašumu jāsamaksā 2 (divu) nedēļu laikā no paziņojuma saņemšanas dienas.
   3. Nokavējot noteikto samaksas termiņu, nosolītājs zaudē iemaksāto nodrošinājumu.
   4. Ja izsoles dalībniekam, kurš pēc nosolītāja, piedāvājis nākošo augstāko cenu, izsoles noteikumu noteiktajā termiņā neveic nosolītās summas samaksu, viņš zaudē samaksāto nodrošinājumu. Šajā gadījumā izsoli atzīst par nenotikušu un Rēzeknes novada dome lemj par atkārtotu izsoli.
3. **Nenotikusi izsole**
   1. Izsole atzīstama par nenotikušu, ja:
      1. noteiktajā laikā ir reģistrējušies vairāk par vienu dalībnieku, bet uz izsoli neviens neierodas;
      2. neviens dalībnieks nav pārsolījis izsoles sākumcenu;
      3. noteiktajā termiņā neviens dalībnieks nav reģistrējies;
      4. nosolītājs ir tāda persona, kura nevar slēgt darījumus vai kurai nebija tiesību piedalīties izsolē;
      5. nosolītājs vai izsoles dalībnieks, kas piedāvājis nākošo augstāko cenu pēc nosolītāja, noteiktajā laikā nav samaksājuši nosolīto nekustamā īpašuma cenu.
4. **Izsoles rezultātu apstiprināšana un pirkuma līguma slēgšana**
   1. Izsoles protokolu komisija apstiprina 7 (septiņu) darba dienu laikā no izsoles dienas.
   2. Izsoles rezultātus apstiprina Rēzeknes novada dome 7 (septiņu) darba dienu laikā pēc noteikuma 5.1.punktā noteikto maksājumu nokārtošanas.
   3. Pirkuma līgumu paraksta septiņu dienu laikā pēc izsoles rezultātu apstiprināšanas dienas (Pielikums Nr.6).
5. **Komisijas lēmuma pārsūdzēšana**
   1. Izsoles dalībniekiem ir tiesības iesniegt sūdzību Rēzeknes novada domei par komisijas veiktajām darbībām 5 dienu laikā no izsoles dienas.
   2. Ja komisijas lēmums tiek pārsūdzēts, pagarina šo noteikumu 7.2.punktā noteikto termiņu par sūdzības izskatīšanas laiku.

Domes priekšsēdētājs M.Švarcs